সোমবাৰে সন্ধিয়া সৰুসজাইৰ ইন্দিৰা গান্ধী এথলেটিকছ ষ্টেডিয়ামত নৰ্থ-ইষ্ট য়ুনাইটেড আৰু জামছেদপুৰ এফ চিৰ মাজত অনুষ্ঠিত আই এছ এলৰ খেলখন ৩-৩ গলত ড্ৰ ৰূপে সমাপ্ত হয়।
মেচৰ আৰম্ভণিতে অৰ্থাৎ পাঁচ মিনিটতে ফেডৰিকো গালাগোৱে নৰ্থ-ইষ্টক প্ৰথমটো অগ্ৰগতি প্ৰদান কৰে।
জামছেদপুৰৰ হৈ প্ৰথমাৰ্দ্ধৰ ইনজুৰী টাইমত ডেভিদ গ্ৰেণ্ডেই গ'লটো পৰিশোধ কৰাত প্ৰথমাৰ্দ্ধৰ খেল ১-১ ত অন্ত পৰে।
ইফালে খেলৰ দ্বিতীয়াৰ্দ্ধত দুয়ো দলে আক্ৰমণ তীব্ৰ কৰি তোলে যদিও নৰ্থ-ইষ্টে ৭৭ মিনিটত ৰেডীম টাঙৰ জৰিয়তে দ্বিতীয়টো গল কৰে। কিন্তু ইয়াৰ ঠিক কিছু সময় পিছতেই অৰ্থাৎ৮২ মিনিটত জামছেদপুৰৰ নো একোষ্টাই পুনৰ গলটো পৰিশোধ কৰে।
২-২ ৰূপে খেলখন অন্ত পৰিব বুলি ষ্টেডিয়ামত উপস্থিত দৰ্শকে ধাৰণা কৰাৰ সময়তে ৮৫ মিনিটত জামছেদপুৰৰ মেমো মউৰাই গল কৰি দলক গুৰুত্বপূৰ্ণ অগ্ৰগতি দিয়াৰ লগতে মেচখন ৰোমাঞ্চকৰ কৰি তোলে।
কিন্তু মেচ অন্ত পৰিবলৈ দুই মিনিট বাকী থকাৰ সময়তে ঘৰুৱা দলৰ হৈ জোছ লিউডোৱে তৃতীয়টো গল কৰাত মেচখন ৩-৩ গলত ড্ৰ হয়।
নৰ্থ-ইষ্ট য়ুনাইটেড দলে এই পৰ্যন্ত লীগৰ ১৫ খন মেচৰ পৰা মাত্ৰ ১৩ পইণ্ট সংগ্ৰহেৰে তালিকাৰ ৯ নম্বৰ স্থানত আছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
